ᱨᱚᱧᱡᱚᱱᱟ ᱫᱮᱥᱟᱭ

ᱵᱤᱪᱟᱹᱨᱤᱭᱟᱹ ᱨᱚᱧᱡᱚᱱᱟ ᱯᱨᱚᱠᱟᱥ ᱫᱮᱥᱟᱭ (ᱡᱟᱱᱟᱢ: ᱓᱐ ᱚᱠᱴᱚᱵᱚᱨ ᱑᱙᱔᱙) ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱢᱟᱨᱮ ᱵᱤᱪᱟᱹᱨᱤᱭᱟᱹ, ᱟᱨ ᱱᱤᱛ ᱰᱤᱞᱤᱢᱤᱴᱮᱥᱚᱱ ᱠᱚᱢᱤᱥᱚᱱ ᱚᱯᱷ ᱤᱱᱰᱤᱭᱟ ᱨᱮᱱ ᱢᱩᱬᱩᱛ ᱦᱚᱲ ᱠᱟᱱᱟᱭ ᱾ ᱩᱱᱤ ᱫᱚ ᱞᱟᱦᱟᱸ ᱛᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱮ ᱛᱟᱦᱮ ᱠᱟᱱᱟ, ᱟᱨ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱩᱱᱤ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱮ ᱛᱟᱦᱮ ᱠᱟᱱᱟ ᱾ ᱥᱩᱯᱨᱤᱢ ᱠᱳᱨᱰ ᱠᱷᱚᱱ ᱨᱤᱴᱟᱭᱟᱨᱰ ᱛᱟᱭᱚᱢ, ᱫᱮᱥᱟᱭ ᱫᱚ ᱥᱤᱧᱚᱛ ᱨᱮᱭᱟᱜ ᱵᱤᱡᱽᱞᱤ ᱵᱟᱵᱚᱛ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ ᱨᱮᱱ ᱪᱮᱭᱟᱨᱯᱟᱨᱥᱟᱱ ᱮ ᱛᱟᱦᱮ ᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱫᱮᱥᱟᱭ ᱟᱡ ᱵᱟᱵᱟ ᱥᱮ.ᱡᱤ.ᱥᱟᱢᱟᱱᱛ ᱢᱤᱫ ᱚᱯᱚᱨᱟᱫᱷᱤᱭᱟᱹ ᱩᱠᱤᱞ ᱮ ᱛᱟᱦᱮ ᱠᱟᱱᱟ ᱾ ᱑᱙᱗᱐ ᱨᱮ ᱮᱞᱤᱯᱷᱮᱱᱥᱴᱳᱱ ᱠᱚᱞᱮᱡᱽ ᱠᱷᱚᱱ ᱫᱮᱥᱟᱭ ᱟᱡᱟᱜ ᱠᱟᱹᱨᱤ (ᱟᱨᱴᱥ) ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ ᱟᱨ ᱑᱙᱗᱓ ᱨᱮ ᱵᱳᱢᱵᱟᱭ, ᱥᱚᱨᱠᱟᱨᱤ ᱞᱚ ᱠᱚᱞᱮᱡᱽ ᱠᱷᱚᱱ ᱟᱹᱱᱟᱹᱨᱤ ᱨᱮ ᱵᱮᱪᱟᱞᱟᱨ ᱮ ᱧᱟᱢ ᱞᱮᱫᱟ ᱾

ᱠᱟᱹᱢᱤ
ᱟᱹᱱᱟᱹᱨᱤ ᱠᱟᱹᱢᱤ
ᱫᱮᱥᱟᱭ ᱓᱐ ᱡᱩᱞᱟᱭ ᱑᱙᱗᱓ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱧᱩᱛᱩᱢ ᱮ ᱚᱞ ᱞᱮᱫ ᱛᱟᱭᱟ, ᱟᱨ ᱟᱹᱱᱟᱹᱨᱤ ᱠᱟᱹᱢᱤ ᱠᱚᱸᱭ ᱮᱦᱚᱵ ᱠᱮᱫᱟ, ᱟᱨ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱨᱮ ᱩᱱᱤ ᱫᱚ ᱟᱡ ᱵᱟᱵᱟ ᱮᱥ.ᱡᱤ. ᱯᱨᱚᱛᱟᱯ ᱥᱟᱶ ᱟᱡᱟᱜ ᱪᱮᱢᱵᱟᱨ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱑᱙᱗᱙ ᱨᱮ, ᱫᱮᱥᱟᱭ ᱫᱚ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮ ᱜᱚᱲᱚ ᱥᱚᱨᱠᱟᱨᱤ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ, ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱯᱟᱥᱴᱟ ᱠᱷᱚᱱᱟᱜ ᱮ ᱠᱟᱹᱢᱤ ᱟᱠᱟᱫᱟ, ᱟᱨ ᱑᱙᱘᱓ ᱨᱮ ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱞᱟᱹᱜᱤᱫ ᱢᱤᱫ ᱜᱚᱲᱚ ᱥᱚᱨᱠᱟᱨᱤ ᱩᱠᱤᱞ ᱟᱨ ᱵᱟᱹᱲᱛᱤ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾ ᱑᱙᱘᱖ ᱥᱮᱨᱢᱟ ᱨᱮ, ᱯᱨᱮᱵᱷᱮᱱᱴᱤᱝ ᱰᱤᱴᱮᱱᱥᱟᱱ ᱢᱟᱢᱞᱟ ᱨᱮ ᱫᱮᱥᱟᱭ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱ ᱵᱤᱥᱮᱥ ᱯᱟᱵᱽᱞᱤᱠ ᱯᱨᱳᱥᱤᱠᱤᱭᱩᱴᱚᱨ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾

ᱵᱤᱪᱟᱹᱨᱤᱭᱟᱹ, ᱵᱳᱢᱵᱟᱭ ᱦᱟᱭ ᱠᱳᱨᱰ (᱑᱙᱙᱖-᱒᱐᱑᱑)
ᱫᱮᱥᱟᱭ ᱫᱚ ᱵᱟᱨ ᱥᱮᱨᱢᱟ ᱞᱟᱹᱜᱤᱫ ᱮᱛᱚᱦᱚᱵ ᱑᱕ ᱮᱯᱨᱤᱞ ᱑᱙᱙᱖ ᱨᱮ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱢᱤᱫ ᱵᱟᱹᱲᱛᱤ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ, ᱟᱨ ᱑᱒ ᱮᱯᱨᱤᱞ ᱑᱙᱙᱘ ᱨᱮ ᱩᱱᱤ ᱫᱚ ᱛᱷᱟᱭᱤ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾ ᱒᱐᱑᱑ ᱨᱮ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱩᱱᱤ ᱫᱚ ᱵᱳᱢᱵᱟᱭ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱜᱮᱭ ᱠᱟᱹᱢᱤ ᱟᱠᱟᱫᱟ ᱾

ᱵᱤᱪᱟᱹᱨᱤᱭᱟᱹ, ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ (᱒᱐᱑᱑-᱒᱐᱑᱔)
᱑᱓ ᱥᱮᱯᱴᱮᱢᱵᱚᱨ ᱒᱐᱑᱑ ᱨᱮ, ᱫᱮᱥᱟᱭ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱚᱦᱟᱞ ᱮᱱᱟ ᱟᱨ ᱒᱐᱑᱔ ᱦᱟᱹᱵᱤᱫ ᱮ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱟᱠᱟᱱ ᱢᱚᱬᱮᱭᱤᱡᱽ ᱛᱤᱨᱞᱟᱹ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾

ᱪᱮᱭᱟᱨᱯᱟᱨᱥᱟᱱ, ᱵᱤᱡᱽᱞᱤ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ (᱒᱐᱑᱔-᱒᱐᱑᱗)
ᱫᱮᱥᱟᱭ ᱑ ᱰᱤᱥᱮᱢᱵᱚᱨ ᱒᱐᱑᱔ ᱨᱮ ᱵᱤᱡᱽᱞᱤ ᱵᱟᱵᱚᱛ ᱮᱯᱯᱤᱞᱮᱴ ᱴᱨᱟᱭᱵᱩᱱᱟᱞ ᱨᱮᱱ ᱪᱮᱭᱟᱨᱯᱟᱨᱥᱟᱱ ᱨᱮᱭᱟᱜ ᱟᱸᱜᱤᱵᱷᱟᱨ ᱮ ᱜᱚᱜ ᱞᱮᱫᱟ ᱟᱨ ᱒᱙ ᱚᱠᱴᱚᱵᱚᱨ ᱒᱐᱑᱙ ᱦᱟᱹᱵᱤᱫ ᱚᱱᱟ ᱦᱩᱫᱟᱹ ᱨᱮᱭ ᱛᱟᱦᱮ ᱠᱟᱱᱟ ᱾

ᱪᱮᱭᱟᱨᱯᱟᱨᱥᱟᱱ, ᱮᱰᱵᱷᱟᱱᱥ ᱨᱩᱞᱤᱝ ᱚᱛᱷᱚᱨᱤᱴᱤ [ᱤᱱᱠᱟᱢ ᱴᱮᱠᱥ] (᱒᱐᱑᱘-᱒᱐᱑᱙)

ᱞᱳᱠᱯᱟᱞ ᱮᱯᱳᱭᱮᱱᱴᱢᱮᱱᱴ ᱠᱚᱢᱤᱴᱤ

ᱟᱹᱱᱟᱹᱨᱤ ᱵᱤᱨᱫᱟᱹ

ᱥᱟᱹᱠᱷᱟᱹᱭᱟᱹᱛ